Այս տարի «Ոսկե ծիրան» ՄԿՓ-ի «Հայկական համայնապատկեր» մրցութային ծրագրում ներկայացված է 18 ֆիլմ: Դրանք ընտրվել են շուրջ 120 հայտերից: Ընտրող հանձնաժողովում աշխատել են արձակագիր Արմեն Օհանյանը, ռեժիսոր Դիանա Կարդումյանը, ռեժիսոր Վարդան Հակոբյանը և կինոքննադատ, «Ոսկե ծիրան» ՄԿՓ-ի «Հայկական համայնապատկեր» ծրագրի ղեկավար Րաֆֆի Մովսիսյանը: Վերջինս նշում է, որ ներկայացված ֆիլմերում գերակշռում են հայկական արտադրության ֆիլմերը, որոնք իրենց որակով ավելի բարձր են, քան դրսում նկարահանվածները: 7 լիամետրաժ ֆիլմերից 5-ը հայկական արտադրության են: